पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में कोरोना संक्रमित मरीजों की संख्या लगातार बढ़ने से ऑक्सीजन और बैड की मारामारी चल रही है। जयपुर में प्रताप नगर स्थित सबसे बड़ा कोविड सेंटर RUHS में मरीजों का भार बढ़ गया है। वहां लगभग सभी बैड पर मरीज है। ऑक्सीजन वेंटिलेटर और आईसीयू बैड खाली नहीं है। RUHS अस्पताल में ग्राउंड फ्लोर से लेकर आठवीं मंजिल तक बरामदों और वार्ड में कोरोना पेशेंट्स का इलाज किया जा रहा है। ऐसे में मरीज का भार कम करने के लिए चिकित्सा विभाग ने प्रदेश के सबसे बड़े SMS अस्पताल में मरीजों को शिफ्ट करने के आदेश जारी कर दिए है।
लेकिन SMS में भी ऑक्सीजन की डिमांड को सरकार पूरी नहीं कर पा रही है। ऐसे में SMS अस्पताल प्रशासन ने शिफ्ट मरीजों को भर्ती करने से मना कर दिया है। इस संबंध में अस्पताल अधीक्षक डॉ. राजेश शर्मा ने चिकित्सा विभाग को एक पत्र लिखा है। जिसमें कहा है कि अस्पताल में ऑक्सीजन की पर्याप्त व्यवस्था नहीं होने तक कोविड मरीजों को एसएमएस में शिफ्ट करने के आदेश को वापस लिया जाए।
साथ ही, कोरोना पेशेंट को लेकर आने वाली गाड़ियों के प्रवेश को रोकने के लिए SMS अस्पताल प्रशासन ने इमरजेंसी गेट पर ट्रॉलियां लगा दी है। शनिवार को भी यहां टोंक जिले में निवाई से आई 25 वर्षीय रश्मि खंडेलवाल ने भर्ती करने से इंकार करने पर गेट पर ही तड़पते हुए दम तोड़ दिया था।
अभी रोजाना 2000 सिलेंडर की जरुरत
पत्र में लिखा गया है कि RUHS से शिफ्ट मरीजों को भर्ती करने से पहले 3000 हजार सिलेंडर दिलवाए जाए। अस्पताल में भर्ती मरीजों की संख्या को देखते हुए रोजाना करीब 2000 ऑक्सीजन सिलेंडर की जरुरत है। आगे और मरीजों की संख्या में इजाफा होने पर ऑक्सीजन की जरुरत होगी।
बीते दिन 1260 सिलेंडर उपलब्ध करवाए गए। लेकिन वैकल्पिक व्यवस्था कर 1518 ऑक्सीजन सिलेंडर मरीजों के उपचार के लिए उपयोग में आए। डॉ. राजेश शर्मा के अनुसार चिकित्सा विभाग ने डिमांड के अनुसार सिलेंडर उपलब्ध करवाने का आश्वासन दिया है। ऐसे में मरीजों को शिफ्ट करने की तैयारी कर रहे है।
1000 बैड कोरोना पेशेंट के लिए रिवर्ज, 650 मरीज ऑक्सीजन पर है
जानकारी के अनुसार अस्पताल में 1000 बैड कोरोना पेशेंट के लिए रिजर्व किए गए है। एसएमएस और चरक भवन में करीब 800 मरीज भर्ती है। इनमें 650 मरीज ऑक्सीजन पर है। अस्पताल में अभी कोविड वार्डों में बैड खाली है। लेकिन ऑक्सीजन की आपूर्ति होने तक यहां मरीज भर्ती नहीं किए जा सकते है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn